In nomine sancte et individue Trinitatis. Noverint cuncti fideles sancte Dei æcclesiæ, quod ego Ainaldus et uxor mea Algardis, donamus aliquid de res nostras ad locum cui vocabulum est Bellomonte, et est constructus in honore beate Mariæ: hoc sunt duas raxas de vinea que sunt site in pago Cabilonense, in Sevoio vocat, et in tali tenore donamus ad jam dictum locum, quamdiu vixerimus teneamus et possideamus; et pro remedium anime nostre et sepulture nostre donamus ad supradictum locum et omni anno in vestitura sextarios sex de vino persolvamus, et post discessum nostrum ad locum perveniat. Terminat autem ipsa vinea de uno latus de ipsa hereditate, et de alio latus terra Sancte Mariæ, et de uno fronte aqua currente, et de alio fronte via publica. Si quis autem hanc donationem contradicere voluerit, non evindicet, sed coactus judiciaria potestate auri libras duas conponat. Acta autem hæc carta in atrio Sancte Mariæ. Signum Ainaldi et uxori sue Algardis, qui fieri jusserunt et firmare rogaverunt. S. Girardi. S. Bernardi. S. Grimaldi. S. Odoni. S. Arenberti. S. Vuichelmi. S. Ermenardi. Data per manum Sigbaldi monachi, anno XXVI regnante Rodberto rege.